VM i ishockey for kvinner 2022

**[[Verdensmesterskapet i ishockey for kvinner|VM i ishockey for kvinner]] [[2022]]** var det 23. verdensmesterskapet i ishockey arrangert av Det internasjonale ishockeyforbundet (IIHF). Etter planen skulle 44 lag ha deltatt i turneringen, noe som ville ha vært en ny deltakerrekord. Bosnia-Hercegovina, Iran, Israel og Serbia skulle etter planen ha debutert i 3. divisjon.

Koronaviruspandemien medførte at flere lag måtte trekke seg fra deltakelse i VM, mens flere av turneringene måtte flyttes til andre datoer. Som følge av Russlands invasjon av Ukraina i februar 2022 måtte Ukraina trekke seg fra turneringen, mens IIHF den 28. februar 2022 vedtok å utestenge det russiske landslaget («Russian Olympic Committee», ROC) fra verdensmesterskapet.

## Oversikt

## Sluttplassering







## Toppdivisjonen i ishockey-VM 2022

Toppdivisjonen i ishockey-VM for kvinner 2022 ble avholdt i Frederikshavn og Herning i Danmark fra 25. august til 4. september 2022. Fra 1998 til 2010 ble det ikke blitt arrangert VM-turneringer i årene det ble avholdt Vinter-OL, og i 2014 til 2018 ble det ikke arrangert VM-turneringer for toppdivisjonen på grunn av OL. Et forslag om en endring til å arrangere VM også i OL-år ble presentert ved IIHFs årskongress i Riga den 5. juni 2021 og vedtatt ved IIHFs halvårlige kongress i Sankt Petersburg den 22. september 2021. Den 10. november 2021 ble Danmark valgt til vertsnasjon for turneringen.

Som følge av Russlands invasjon av Ukraina vedtok IIHF den 28. februar 2022 å utestenge det russiske landslaget («Russian Olympic Committee», ROC) fra verdensmesterskapet. Den 18. mars kunngjorde IIHF-rådet at Sverige (som rykket ned til 1. divisjon gruppe A i 2019) ville overta deres plass i mesterskapet.

### Gruppe A

### Gruppe B

### Sluttspill

### Sluttplassering

## 1. divisjon i ishockey-VM 2022

1. divisjon i ishockey-VM 2022 for kvinner var det andre og tredje nivået i VM-hierarkiet.

### 1 divisjon gruppe A
1. divisjon gruppe A ble arrangert i Angers i Frankrike fra 24. til 30. april 2022. Som følge av ROCs utestengelse fra VM som følge av Russlands invasjon av Ukraina besluttet IIHF-rådet den 18. mars 2022 at Sverige (som skulle ha spilt i 1. divisjon gruppe A) ville overta deres plass i mesterskapet. Turneringen ble derfor spilt med fem lag og det var intet nedrykk.

Frankrike rykket opp til toppdivisjonen etter å ha beseiret Norge 4–1 i den siste avgjørende kampen.

### 1. divisjon gruppe B
1. divisjon gruppe B ble arrangert i Katowice i Polen fra 8. til 14. april 2022.

Kina, med et lag bestående av ti naturaliserte nordamerikanere, ble ansett som favoritter og rykket opp til 1. divisjon gruppe A etter å ha dominert turneringen og beseiret de polske vertene 7–2 i den siste avgjørende kampen.

## 2. divisjon i ishockey-VM 2022

2. divisjon i ishockey-VM 2022 for kvinner var det fjerde og femte nivået i VM-hierarkiet.

### 2. divisjon gruppe A
1. divisjon gruppe A ble arrangert i Jaca i Spania fra 3. til 8. april 2022. Opprinnelig var gruppen uendret i forhold til fjoråret ettersom at VM for 2. divisjon ble avlyst i 2021. Den 3. februar 2022 trakk Nord-Korea seg fra turneringen på grunn av reiserestriksjonene som følge av koronaviruspandemien. Turneringen ble avholdt med fem lag.

Storbritannia sikret seg opprykk etter å gått ubeseiret gjennom turneringen. Mexico skulle opprinnelig rykke ned til 2. divisjon gruppe B men dette ble senere omgjort.

### 2. divisjon gruppe B
1. divisjon gruppe B ble arrangert i Zagreb i Kroatia fra 17. til 22. mai 2022. Turneringen skulle opprinnelig ha blitt arrangert fra 6. til 12. mars 2022, men turneringen ble flyttet på grunn av koronaviruspandemien. Opprinnelig var gruppen uendret i forhold til fjoråret ettersom at VM for 2. divisjon ble avlyst i 2021. Den 17. desember 2021 trakk New Zealand seg fra turneringen på grunn av reiserestriksjoner forbundet med koronaviruspandemien, mens Australia fulgte etter med å trekke seg den 4. januar 2022 av samme årsak. Etter at turneringen ble flyttet til et senere tidspunkt sluttet Australia seg igjen til turneringen, som derfor ble avholdt med fem lag.

Island sikret seg opprykk på etter at de beseiret Australia 2–1 etter straffeslag i en jevnspilt og nervepirrende gruppefinale. Silvia Björgvinsdóttir var den eneste som klarte å score i straffeslagskonkurranse. Kroatia skulle opprinnelig rykke ned til 3. divisjon gruppe A men dette ble senere omgjort.

## 3. divisjon i ishockey-VM 2022

3. divisjon i ishockey-VM 2022 for kvinner var det sjette og syvende nivået i VM-hierarkiet.

### 3. divisjon gruppe A
3. divisjon gruppe A ble arrangert i Sofia i Bulgaria fra 4. til 9. april 2022. Turneringen besto kun av tre lag etter at Hongkong og Romania trakk seg på grunn av karantenereglene som følge av koronaviruspandemien mens Ukraina trakk seg på grunn av Russlands invasjon av Ukraina. Turneringen ble derfor endret til en dobbel round robin-turnering.

Belgia rykket opp til 2. divisjon gruppe B.

### 3. divisjon gruppe B
3. divisjon gruppe B ble arrangert i Beograd i Serbia fra 22. til 25. mars 2022. Bosnia-Hercegovina, Iran, Israel og Serbia skulle etter planen ha debutert i VM, men den 10. september 2021 valgte Iran å trekke seg fra turneringen. Det ble senere kjent at dette var for å unngå å spille mot Israel.

Estland, som sist hadde deltatt i VM i 2008, returnerte med stil og dominerte turneringen med en målforskjell på 24–1 og sikret seg opprykk etter fire overbevisende seiere.

## Se også
*VM i ishockey for kvinner 2022
**VM i ishockey for kvinner 2022 (toppdivisjonen)
**VM i ishockey for kvinner 2022 (1. divisjon)
**VM i ishockey for kvinner 2022 (2. divisjon)
**VM i ishockey for kvinner 2022 (3. divisjon)
*VM i ishockey for menn 2022
**VM i ishockey for menn 2022 (1. divisjon)
**VM i ishockey for menn 2022 (2. divisjon)
**VM i ishockey for menn 2022 (3. divisjon)
**VM i ishockey for menn 2022 (4. divisjon)

## Referanser


## Eksterne lenker
*